text: Pablo Álvarez pateix una fractura nasal a Encamp
  L'estada de pretemporada a Andorra finalitza amb un contratemps produït en un entrenament
  Pablo Álvarez ha patit una fractura nasal en l'estada de pretemporada a Encamp, a causa d'una desafortunada acció en un entrenament. El jugador seguirà un tractament conservador i la seva evolució marcarà la disponibilitat per als primers partits de la temporada, com és el cas del Barça – Girona del proper 23 d'agost.
  Finalitza l'estada a Encamp
  L'estada de pretemporada a terres andorranes ha finalitzat aquest divendres, després de cinc intensos dies de preparació. A banda del contratemps que ha patit Pablo Álvarez, la setmana de convivència a Encamp ha servit per treballar aspectes físics i tàctics amb fins a vuit sessions de força i de pista.
  Després de 15 anys sense fer una estada de pretemporada a Andorra, l'equip ha tornat aquest divendres cap a Barcelona per començar dilluns la tercera setmana de preparació, en què arribarà la primera jornada de la Lliga Catalana, contra el Girona al Palau Blaugrana.